Armilan ja Honkaharjun apuvälinelainaamojen ajanvaraukseton palveluaika muuttuu

Apuvälinepalvelun tarpeen kasvettua muutamme ajanvarauksetonta aukioloaikaa Lappeenrannan Armilan apuvälinekeskuksessa ja Imatran Honkaharjun apuvälinelainaamossa. Muutoksen myötä pystymme tarjoamaan laajasti palveluaikoja sekä ajanvarauksella että ilman ajanvarausta. Muutokset astuvat voimaan perjantaina 1.11.2024. Uutena palveluna olemme ottaneet käyttöön itsepalvelupalautuspisteet, joihin apuvälineitä voi palauttaa omatoimisesti.

Lappeenrannassa Armilan apuvälinekeskuksen apuvälinelainaamo palvelee asiakkaita marraskuusta lähtien ilman ajanvarausta maanantaista perjantaihin kello 9.00–15.00 välisenä aikana. Ajanvarauksella on mahdollista asioida maanantaista perjantaihin kello 8.00–16.00. Lappeenrannan apuvälinelainaamo palvelee myös puhelimitse numerossa 040 198 8860 arkisin kello 9–15.

Imatralla Honkaharjun apuvälinelainaamo palvelee asiakkaita marraskuusta lähtien maanantaisin, keskiviikkoisin ja torstaisin kello 9.00–15.00 ja aukioloaikoina myös puhelimitse numerossa 040 824 8538.

Molemmissa toimipisteissä on otettu käyttöön itsepalvelupalautuspisteet, jotka ovat avoinna apuvälinelainaamojen aukioloaikojen puitteissa. Itsepalvelupalautuspisteisiin asiakas voi käydä palauttamassa lainaamansa apuvälineet omatoimisesti.

Lisätietoja medialle:

Laura Kajastila-Hämäläinen, palveluesimies, apuvälinekeskus, p. 040 653 4931, laura.kajastila-hamalainen@ekhva.fi